Vakansieklubs: Ondersoek voltooi; verslag binnekort uitgereik | Maroela Media
Anton Alberts, woordvoerder van die VF Plus, het gesê die Nasionale Verbruikerskommissie (NVK) het op navraag van die party oor die status van die ondersoek bevestig dat daar eindelik 'n moontlike remedie sal wees vir duisende lede van klubs wat veral probleme met 'n puntestelsel ondervind.
"Dié nuus is bemoedigend en sal hopelik 'n einde bring aan een van die land se grootste verbruikerskwessies oor die laaste dekades," het Alberts bygevoeg. "Die VF Plus versoek mense met probleme steeds om dit aan te meld deur regstreeks met Neels Hattingh van die VF Plus in verbinding te tree deur 'n e-pos te stuur aan [email protected] of skakel hom by 012 772 4410. Die VF Plus het dié diens begin om die publiek te help deur hul klagtes by die NVK aan te meld."
"Duisende ontevrede klublede van reg oor die land het by die VF Plus aangeklop om hulp, en al hierdie klagte het deel van die ondersoek geword. Uit die klagte het dit geblyk dat verbruikers wesenlike probleme ondervind het met veral:
1. Die ewigdurende aard van vakansieklub-kontrakte.
VM Mabuza, senior ondersoekbeampte van die NVK, het aangedui dat 'n eerste weergawe van die verslag die volledige en omvattende verslag sal wees en 'n tweede weergawe, 'n korter opsommende verslag, sal aan die publiek vrygestel word sodra dit gereed is.
Lees alle vorige berigte oor vakansieklubs op Maroela Media.
Hoogtyd dat daar iets gedoen word aan hierdie skelmstreke. Mense word skandeloos ingeloop met beloftes wat nie realiseerl nie. Ons het al Stelle afgetrap.
Ons is baie tevrede met ons vakansie punte. Ons gaan net buite seisoen en as jy betyds bespreek kry jy altyd plek. Goeie beplanning is die wagwoord. Met hierdie ondersoek het ek gesien baie mense beplan swak en dat is dit die Vakansie Klub se skuld. Natuurlik sal almal nie Desember plek kry nie.
Hulle katrol jou in met die woorde "Jy het 'n gratis vakansie gewen" deur net te gaan luister na die agent. Drie ure later probeer hulle so baie goed aan jou afsmeer en soek net die kredietkaart nommer. Maar drie ure later stel ons nog steeds nie belang nie. Lekker koffie en koekies gratis gekry :)
Skelms, Skelms en nog skelms. Jammer dat die klagtes al in 2012 ingedien is, en nog niks het verander nie.
Bietjie laat vir party, my ouers het geld verloor en gerief en moes aanhou betaal. Vakansie punte is die grootste klomp nonsens ooit. Maar ek hoop die mense wat nog vas gevang is kan verligting kry.